Notum sit omnibus, tam futuris quam presentibus, quod quidam vir nobilis, nomine Geraldus, cum uxore sua Hadewiga et filio suo Geraldo, tradidit ad reliquias Sanctæ Fidis et aliorum sanctorum de Cluniaco missas, quemadmodum ad altare sanctorum apostolorum Petri et Pauli in Cluniaco, predium quod situm est apud Selidin, in possessionem cenobii sanctimonialibus feminis, sub hac conditione, ut omni anno solvatur ad elemosinariam in Cluniaco denarius quem Didatilinc dicimus, et quicunque eis aliquam vim in eodem fecerit aut aliquid abstulerit, vel in omni quodcunque traditum eis fuerit, ad has reliquias sanctorum, vel qui sibi subripuerit advocatiam vel prioratum vel magistratum super eas, nisi cui concesserit domnus abbas Cluniacensis, qui tunc temporis est, anathema reputetur cum Pharaone rege Ægypti, qui populum Dei sibi subjugare conatus est, decem plagis castigatus, pænam mortis recepit in medio maris; et cum Juda traditore Domini, qui furabatur quæ mittebantur et suspensus crepuit medius; et cum Herode, qui persecutus æcclesiam justorum, percussus ab angelo et consumptus a vermibus exspiravit. Hujus rei testes sunt qui audierunt et viderunt: Bertoldus comes, Adelgoz de Werra, Trudewin, Burchart, Rupertus, Eberhart, Gerunc, Henrinch, Beringer, Megenbolt, Sigebret, Luziman, Gerhart, Bertolt, Megenbret, Ricolf, Adelbero, Giso, Diederich, Egelolf, Rudolf, Manegolt, Adelbret, Berhart, Godescalt, Adelbret, Hildebolt, Adelbret, Bertolt, Burchart, Godefrit, Immo.